钦定古今图书集成/明伦汇编/交谊典/第015卷 > 《木兰花慢》〈寄朱子西〉元·尹济翁
## 钦定古今图书集成/明伦汇编/交谊典/第015卷 > 《木兰花慢》〈寄朱子西〉元·尹济翁

渺渺怀芳意，苦对景，可怜生。记燕外莺边，柳深竹嫩，
度密穿青。如今淡烟细雨，正午窗半梦酒初醒。乐事
怎堪重省，起来一晌愁萦。悠然又把酒壶倾。摆不
动离情。想闲却春游，绿阴深院，芳草长亭。干愁有谁
解得，傍晚来风起碎池萍。坐待晴云四卷，依然月上
疏棂。